OpenLLM-France/wikimedia huggingface dataset:
# Genver

← Genver → :
| 1añ | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 | 31 | | | | |
Miz kentañ ar bloaz en deiziadur gregorian eo miz Genver, skrivet Genveur a-wechoù.

## Deizioù ar miz

* Ar 1añ eo an deiz ma vez hetet ar Bloavezh Mat.
* Ar 6 eo Gouel ar Rouaned en Iliz katolik roman. Devezh ar profoù eo er bed spagnolek.

## Krennlavaroù

* « Deiz gouel sant Adrien / E trec'h al laou war ar c'hwen »
* « Genver a garg ar foz, C'hwevrer e zalc'h kloz »
* « Genverig a lavar / Ez eus vi gant ar yar »
* « Gwell eo gwelet ki en kounnar / Evit heol e miz Genvar »
* « Hanter Genver un eur a hed / Da c'houel Chandelour div abred »
* « Hanter Genver div eur deiz, / D'ar Chantelour teir ne vez. » ; "ar Chantelour" : Gouel Maria ar Gouloù : d'an 2 a viz C'hwevrer en Iliz katolik roman.
* « Miz Genver / Kalet pe dener »
* « Miz Genver e hal ar saout hag e tozv ar yer »
* « Miz Genver e tozv an enez hag e hal an dañvadez »
* « Miz Genver, hiziv evel kent / A ziskouez eo hir e zent »
* « Ne vo ket leun ar solier / Mar bez heol tomm da viz Genver »
* « Pa vez tremenet dent Genver / E vez diskouloc'h an amzer »
* « Pa vez kurun e miz Genver / E vez kurun bep miz. »

## Anv-tud

Un anv-badez hag un anv-tiegezh eo Genver ivez.

## Tud miz Genver

* Jorj Kadoudal, bet ganet d'ar 1añ a viz Genver 1771.

## Pennadoù kar

* Gennaro, anv-badez italianek
* Januária, anv-badez portugalek

## Notennoù ha daveennoù

* ↑ Adrian : 09/01.
* ↑ Kloz : skornet an dour.
* ↑ Jules Gros, Le Trésor du Breton parlé, levrenn 3, Librairie Bretonne Giraudon, Barr-Heol, 1974, p. 321.
* ↑ E zent : an nadozioù skorn a vez ouzh lezoù an toennoù.
* ↑ Diskouloc'h : klouaroc'h.
# Genrikh Lyushkov

Genrikh Samoilovich Lyushkov (rusianeg: Генрих Самойлович Люшков), ganet e 1900 ha steuziet e miz Eost 1945, a oa un ofisour e servijoù sekred URSS ha treitour a renk uhel. Kuitaet en devoa servij URSS evit mont e servij Impalaeriezh Japan. Tonkad Lyushkov n'eo ket sklaer, steuziet eo met den ne oar petra a zo erruet gantañ goude-se. Kalz mennozhioù a zo bet gant kazetennereien pe kelennerien skol-veur met prouenn anat ebet.

## Yaouankiz

Ganet eo Lyushkov en Odessa en Impalaeriezh rusian e 1900. An tad a orin yuzev a oa kemener. E 1908 e oa kroget gant ar skol en ur skol-stad c'hwec'h klasad. Chomet e oa eno betek 1915. E-pad ma oa skoliataet e voe awenet gant e vreur hag a oa ezel eus ar strollad Bolchevik kuzh. Emezeliñ a reas Genrikh Lyushkov ha kemer a reas perzh er reveulzi bloavezhioù war-lerc'h.
# Gens Aelia

Aelia zo anv meur a briñsez roman.

## Tud

* ar gens Aelia, tiegezh uhel
* Aelia Paetina, pe Paetina (Iañ kantved), eil pried an impalaer Claudius.
* Aelia Flaccilla, pe Aelia Flavia Flacilla (pe Aelia Flavia Flaccilla) (marvet war-dro 385/386), pried kentañ an impalaer Teodosius Iañ.
* Aelia Galla (371 -394), eil pried Teodosius Iañ.
* Aelia Domitia Paulina
* Aelia Eudocia (401-460)
* Aelia Zenonis (marvet entre 476 ha 477), pried an impalaer Basiliscus.
** he merc'h, Ælia Verina (457 – 474), pried an impalaer Leon Iañ (impalaer).
** he nizez, Ælia Ariadnè, pried an impalaer Zenon (impalaer), mamm Leon II (impalaer).

## Lec'hioù

* Ælia Capitolina, pe Colonia Ælia Capitolina anv roet da Jeruzalem gant Hadrian (Ælius Adrianus), en 130.

## Lennegezh

* Ælia Pætina, poltred a faltazi, meneget er Promptuarii Iconum Insigniorum gant Guillaume Rouillé - 1553
* Aelia Verina

## Amprevaned

* Aelia acuminata

## Arz

* Ælia Lælia Crispis, maen-bez e Bologna
# Genver 2002
## Darvoudoù
### Afrika

* 16 Genver : Emglev etre gouarnamant Sierra Leone hag an ABU evit sevel al Lez A-ratozh evit ar Sierra Leone (LASL).
# Deiziadur

Un deiziadur, anvet ivez kalander, a zo ur reizhiad hag a dalvez da aozañ an deizioù a-hed an amzer evit abegoù kevredigezhel, relijiel, armerzhel pe melestradurel. Roet e vez anvioù pe niverennoù da brantadoù amzer, ar re bennañ eo an deizioù, ar sizhunioù, ar mizioù, hag ar bloazioù. An anv a roer d'un deiz resis eo an deiziad. A bep seurt doareoù deiziaduriñ a zo bet en implij a-hed an Istor.
Graet e vez deiziadur ivez eus un taolennadur eus ar reizhiad-se, alies evit ur bloavezh resis, e stumm paper, hag all.
Diwar ar ger deiz e teu ar ger deiziadur, gant an dibenn (i)adur a gaver e meur a c'her (geriadur, yezhadur, bloaziadur...), hag ar ger kalander a zeu-eñ eus al latin calendae, a dalveze d'ober anv eus devezh kentañ bep miz. Adkavet e vez ar ger-se e troiennoù evel: Kalanna, Kala-Mae, Kala-hañv, Kala-goañv...

## Ar reizhiadoù deiziaduriñ

Gwelet:
* Deiziadur juluan
* Deiziadur gregorian
* Deiziadur muzulman
* Deiziadur hebraek
* Deiziadur pers
* Deiziadur keltiek
* Deiziadur hindouek
* Deiziadur broadel India
* Deiziadur japanek
* Deiziadur loarel

## Liammoù diavaez

a vo kavet e Wikimedia Commons.
# Deiziadur an azvent

Deiziadur an azvent zo un deiziadur evit lakaat ar vugale da c'hortoz Nedeleg e-pad an Azvent. Ur skeudennig a glot gant pep deiz eus an Azvent, kuzhet alies en ur prenestrig digoret bemdez gant ar bugel. Ijinet e oa bet e fin an XIX$^{vet}$ kantved ha deroù an XX$^{vet}$ kantved gant al luteriz alaman.
Cheñch a ra deiz kentañ an Azvent en hengoun kristen, eus ar 27 a viz Du d'an 3 a viz Kerzu e c'hall bezañ. Kalz deiziadurioù an azvent a grog d'ar 1añ a viz Kerzu eta.
Taolennet e vez kraou Nedeleg pe Sant Nikolaz gant deiziadurioù an hengoun kristen, pe gweledvaoù ar goañv, an Tad Nedeleg pe temoù a bep seurt (sport, teknologezhioù...) gant ar re zigristen. E-barzh prenestrigoù deiziadurioù an azvent zo ez eus kuzhet ur skeudenn, a-wechoù ur barzhoneg bihan, un arroud eus ar Bibl pe un istor bennak (evel hini ar c'hinivelezh), ur bedenn, ur chokoladenn pe ur c'hoariellig bennak. Ur c'hoari pe ur miltamm a c'hall bezañ moullet e kein an deiziadur ivez.
Deiziadurioù an azvent bev a vez savet gant kalz kêrioù. E broioù Skandinavia emañ ar Julekalender, un deiziadur an azvent e stumm un abadenn skingomz pe skinwel evit ar vugale, an dud gour pe an holl.

## Skeudennaoueg

* A bep seurt deiziadurioù an azvent
* Deiziadur an azvent tennet eus Im Lande des Christkinds. Ur barzhoneg kristen zo e-bazh pep prenestr.
* Un deiziadur an azvent eus 1946.
* Talbenn Kastell Hellbrunn e Salzburg, en Aostria, gant e 24 frenestr, e-pad marc'had Nedeleg.
* Un deiziadur an azvent graet er gêr, gant profoù.
* Un deiziadur an azvent war talbenn un ti-kêr en Alamagn.
* Un deiziadur an azvent norvegat.
* Un deiziadur an azvent graet er gêr e koad e stumm ur wezenn Nedeleg.
* Un deiziadur an azvent e ti-kêr Stollberg, e Saks.
* Div blac'h o klask digeriñ un deiziadur an azvent ramzel e Iliz eñvor an Impalaer Wilhelm e Berlin.
* Un deiziadur an azvent gant tud vev.
* Un deiziadur an azvent gant ur prof e pep prenestr.
# Deiziadur berberek

An deiziadur berberek a zo un deiziadur heoliek implijet gant pobloù berberek en Norzh-Afrika. Anavezet eo en Arabeg dindan anv فلاحي peizant "agricultural" or عجمي ajamī "pas arabek". Implijet e vez evit al labour-douar dreist-holl ha disken a ra eus an deiziadur julian kozh.
E pevar koulz eo disrannet an deiziadur berberek
* Jember (Kerzu) : eus 14 a viz kerzu da 13 a viz genver;
* Yennayer (Genver) : eus 14 a viz genver da 13 a viz c'hwevrer;
* Furar (C'hwevrer) : eus 14 a viz c'hwevrer da 13 a viz meurzh.
* Meghres (Meurzh) : eus 14 a viz meurzh da 13 a viz ebrel;
* Ibrir (Ebrel) : eus 14 a viz ebrel da 13 a viz mae;
* Mayyu (Mae) : eus 14 a viz mae da 13 a viz even.
* Yunyu (Even) : eus 14 a viz even da 13 a viz gouere;
* Yulyu : (Gouere) : eus 14 a viz gouere da 13 a viz eost;
* Ghust ou Awussu : (Eost) : eus 14 a viz eost da 13 a viz gwengolo.
* Shtember (Gwengolo) : eus 14 a viz gwengolo da 13 a viz here;
* Tuber (Here) : eus 14 a viz here da 13 a viz du;
* Wamber (Du) : eus 14 a viz du da 13 a viz kerzu.
# Deiziadur armenian

An niverioù armenian e implij an deiziadur armenian. Deraouiñ a ra e 552,deroù ar marevezh armenian. Merkt e vez an amzeriadoù gant al lizherioù ԹՎ t’v, un teskanv evit t'vin, "er bloaz" en Armenieg heuliet gant lizherioù al lizhereg amenian, a erlerc'h an niverioù.
Levezonet e oa bet anvioù ar mizioù gant an deiziadur zoroastrian
    1. (Meurzh/Ebrel) Nawasard (Avestan *nava sarəδa "bloaz nevez")
    2. (Ebrel/Mae) Hoṙi (eus jeorjieg ori "daoù")
    3. (Mae/Even) Sahmi
    4. (Even/Gouere) Trē
    5. (Gouere/Eost) K’adoç
    6. (Eost/Gwengolo) Araç
    7. (Gwengolo/Here) Mehekan
    8. (Hre/Du) Areg
    9. (Du/Kerzu) Ahekan
    10. (Kerzu/Genver) Marēr
    11. (Genver/C'hwevrer) Margaç
    12. (C'hwevrer/Meurzh) Hrotiç
# Deiz an ANZAC

Anzac Day, pe Gouel an Anzac (Australian and New Zealand Army Corps), eo ar gouel a vez lidet en Aostralia ha Zeland-Nevez d'ar 25 a viz Ebrel da enoriñ an Australian and New Zealand Army Corps (ANZAC) a oa bet kaset e 1915 da vrezeliñ ouzh arme Turki er Brezel-bed kentañ, en Emgann an Dardanelloù.
Hiziv an deiz e vez anv muioc'h eus ar brezelioù zo bet abaoe. Lidet e vez Anzac Day en Inizi Cook, Niue, Samoa ha Tonga ivez.
# Deiz

An deiz eo ar c'houlzad etre ar sav-heol hag ar c'huzh-heol (pe "serr-noz"), etre div noz, da lavaret eo prantadoù teñvalijenn. E-pad an deiz e weler sklaer ha luc'hus eo an oabl abalamour da c'houloù an Heol. Kemmañ a ra padelezh an deiz hervez ar c'houlz-bloaz hag al lec'h war an douar. Keit ha 6 miz e c'hall padout an deiz e daou benn an Douar. Dre astenn eo an deiz (pe an devezh) un deiz hag un noz asambles, met ar c'houlzad a zo etre un eur resis hag ar memes hini er memes lec'h d'an antronoz (d'an deiz a zeu goude an noz). Ar seurt koublad deiz ha noz a vez implijet pa lavarer eus seizh deiz ar sizhun.

## Unvezioù deiz

Un unvez amzer eo an deiz ha pa n'emañ ket er SI e vez implijet asambles gantañ. Talvezout a ra 86 400 eilenn hag div arouezenn a ya gantañ: j (arouezenn c'halleg diwar jour) pe d (arouezenn etrebroadel diwar al latin dies).
An deiz heolel eo ar c'houlzad ma'z eus ezhomm d'an Douar evit ober un dro pa vije posupl e welout a-ziwar an Heol, mod-all eo ar c'houlzad a zo etre daou dremenad an Heol lerc'h-ouzh-lerc'h a-blom d'ar memes hedred. E-barzh ar c'houlzad-se ez eus troiadur an Douar war he ahel koulz hag e dremen a-hed e orbit. Dre emglev ez eus 24 eur e-barzh pep deiz eus zero eur betek hanternoz (hemañ a zo e 24 eur koulz hag en eur zero eus an deiz war-lerc'h). E-barzh ur bloaz (ur bloavezh) ez eus 365 pe 366 deiz (devezh).
An deiz steredel eo ar c'houlzad ma'z eus ezhomm d'an Douar evit ober un dro pa vije posupl e welout a-ziwar ar stered nesañ ha tremenadoù ur steredenn lerc'h-ouzh-lerc'h e hedred ul lec'h bennak. Talvezout a ra un deiz steredel evit 23 eur 56 munutenn.

## Deizioù ar sizhun

Seizh deiz zo er sizhun en deiziataerioù julian ha gregorian :
* Lun
* Meurzh
* Merc'her
* Yaou
* Gwener
* Sadorn
* Sul

## Koulzadoù an deiz

* Mintin pe "beure": a) eus hanternoz da greisteiz; b) eus sav-heol da greisteiz
* Enderv: eus kreisteiz da 4-5 eur.
* Abardaez pe "pardaez": etre 4-5 eur ha kuzh-heol
* War-lerc'h kuzh-heol: noz

## Sellet ivez

* Abardaez
* Bloaz
* Devezh etrebroadel
* Devezh juliat
* Enderv ; Endervezh
* Eur
* Hanternoz
* Kreisteiz
* Kuzh-heol
* Mintin pe Beure
* Miz
* Noz
* Pardaez
* Pemdezieg (kelaouenn bemdeziek)
* Pemdeziek (anv-gwan) : a zeu diouzh pep deiz
* Sizhun

## Liammoù

* Ar sav-heol hag ar c'huzh-heol. Pad an deiz a-hed ar bloaz ne vern pelec'h.
* Penaos jediñ pegeit e pad an deiz (en saozneg)

## Daveoù ha notennoù

* ↑ Sellet ouzh Lec'hienn Burev Etrebroadel ar Pouezioù hag ar Mentadurioù (e galleg)
# Deiz an doue

Deiz an doue (Mahana no atua) zo un eoullivadur 68,3 x 91,5 cm graet e 1894 gant al livour gall Paul Gauguin.
Emañ en Art Institute Chicago.
Livet eo bet an daolenn e Bro-C'hall etre div chomadenn e Tahiti.

## Liammoù diavaez

* The Art Institute of Chicago – Lec'hienn diavaez
# George Such

George Such (1798-1879) a oa ur medisin saoz, ezel eus al Linnean Society of London.
Dastum a reas spesadoù evned e reter Brazil. E-pad e chomadenn er vro-se e veze ingal e darempred gant daou eus pennañ evnoniourien ar mare : William Swainson ha Nicholas Aylward Vigors. E 1825 ec'h embannas ar Zoologigal Journal of London daou bennad-skrid ma teskrive Such ennañ ur genad nevez — Gubernetes — hag un nebeud spesadoù nevez — Ardea fasciata=Tigrisoma fasciatum, Dendrocolaptes crassirostris=Xiphocolaptes albicollis, fortirostris=Dendrocolaptes platyrostris, Drymophila variegata=Drymophila ferruginea, Galbula ceycoides=Jacamaralcyon tridactyla, Thamnophilus leachii=Mackenziaena leachii, maculatus=Hypoedaleus guttatus, swainsonii=Mackenziaena severa, vigorsii=Batara cinerea — ha ne voent ket bet dalc'het holl a-benn ar fin, siwazh dezhañ.

## Listenn al laboused studiet gantañ
### Genadoù

* G : Gubernetes.

### Spesadoù

* M : Mackenziaena leachii,
* T : Tigrisoma fasciatum.

## Liammoù diavaez

* (en) José Fernanco Pacheco & Bret M. Whitney, On the Origin of Some Birds Collected by George Such, and the Type Localities of Several Forms, The Auk, 114(2):303-305, miz Ebrel 1997.

## Notennoù ha daveennoù

* ↑ Ober a reer gant ar berradur Such e metoù al loenoniezh.
# George Turner (livour)

* Marteze emaoc'h o klask al livour Joseph Mallord William Turner?
* Ur pennad diwar-benn ananv-tiegezh Turner zo ivez.
George Turner (1841-1910) a oa ul livour saoz, ganet e Cromford, Derbyshire e Bro-Saoz. Mont a reas e dud da chom da gêr Derby. Dornet e oa da seniñ ha da livañ. Dont a reas da vout livour ha kelenner war an arz.
Un toullad mat eus e oberennoù zo war ziskouez en Derby Museum and Art Gallery.
# George V

Jorj V (saozneg: George V) a voe roue Rouantelezh-Unanet Breizh-Veur hag Iwerzhon ha Dominionoù Breizh-Veur hag Impalaer Indez, etre 1910 ha 1936. Mab e oa da Edouarzh VII. E vab Edouarzh VIII a renas war e lerc'h.

## Dimeziñ

Dimezet e oa d'ar briñsez Maria Teck (Mary of Teck e saozneg, Maria von Teck en alamaneg), a orin alaman.
# George Soros

George Soros, bet ganet Schwartz György d'an 12 a viz Eost 1930 e Budapest (Hungaria), a zo ur c'hellidour stadunanat pinvidik-mor a orin hungariat. E miz C'hwevrer 2018 e oa istimet da 8 bilion $ e binvidigezh. Roet en deus un 32 bilion $ da obererezhioù ar mat dre e aozadur Open Society Foundations.
Deuet brudet eo gant e obererezhiou a drafikerez war ar « paper arc'hant » (devise) hag ar c'hevrannou (actions). Merket en deus istor talvoudou ar yalc'hadou an talvoudou hag ivez evit e madoberereziou filantropek. Unan eus diazezourien an hedge funds eo, digouezhet er bloaveziou 70, hag a zo disheñvel deus ar glogoren arc'hantiñ japanad. Prezidant eo bremañ deus Soros Fund Managment, diazezet e New York, hag a vere e 2012,ouzhpenn 25 milliard a $ evitañ, e famill hag e (fondations). Krouet en deus an Open Society Institute, deuet da vezañ Open Society Foundations.
En e yaouankiz Soros, ganet György Schwartz, a zo mab ar skrivagner esperanteg Tivadar Soros, gant an oberenn Maskerado ĉirkaŭ la morto, bet skrivet da gentañ en esperanteg hag a zanevelj e istor e-kerzh an dalc'hidigezh alaman e Budapest. Troet eo bet e meur a yezh (saozneg, rusianeg, alamaneg, hungareg ha turkeg). Neoazh Georg hag e vreur Paul ne hañvalont ket bezañ esperantegerien a vihanig, obererezh ebet n'o deus graet war an danvez se. Ganet eo en Hungaria. Pa oa trizek vloaz e voe aloubet Hungaria gant an Alamagn nazi, e miz meurzh 1944. Daoust d'e familh bout Yuzevien e tec'h kuit deus an hengaserezh dre chans, gwarezadur un implijiad ar vaodiernerez ha lak anezhañ da dremen evit e filhor. Bevañ ra en Hungaria betek 1946, kent tec'hout d'an dalc'herez soviedel e-skeud 'n em gavout er c'hendalc'h esperantek.
D'ar Rouantelezh Unanet e tivro e 1947, ma stag gant studiou armerzhel el London School of Economics. Tapout a ra ur vachelor e skiantou e 1951 hag ur PhD a brederouriez en 1954. Kregiñ ra da labourat, ar memes bloaz, en un ti courtage deus ar City Londoniad, krouet gant daou genlabourer Hungariad. Ouzhpenn da se e ra micheriou bihan evel mestr gouronkañ, gwerzer profou envoriñ, douger malizennou. Mont ra d'ar Stadou Unanet e 1956 evit hevezañ gounid awalc'h a arc'hant e Wall Street evit bout skrivagner ha prederour. Labourat a ra, evel dielfenour e meur a meur a gevredigez arc'hantel bihan : F.M. Mayer and co Wertheim and co puis Arnold and S. Bleichroeder. E ti Arnold and S. Bleichroeder eo dielfenour hag e ver evit ar wech kentañ ur sammad postadurez tredeogel war an danveziou diazezel. E 1969 e krou e c'hentañ ...
# George Thomas

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Un toullad tud brudet zo bet anvet George Thomas, pe Georges Thomas. Anaout a reer:
* George Thomas (1909-1997), politikour kembreat, kannad ezel eus al Labour Party, Speaker en House of Commons
* George Alan Thomas (1881-1972), c'hoarier echedoù saoz
* George Henry Thomas (1816-1870), jeneral stadunanat
* George W. Thomas (1885-1930s), kaner blues eus ar Stadoù-Unanet
* Sir George Thomas (1695-1774), letanant-gouarnour Pennsylvania
* George Thomas (soudard), goprsoudard iwerzhonat en XVIII$^{vet}$ kantved en Indez, anavezet evel an “Irish Raja”
* George Housman Thomas (1824–1868), skeudennaouer saoz
* George B. Thomas (1914-2006), matematikour

### Georges Thomas

* Georges Thomas (1923-21/8/2011), beleg-manac'h eus Abati sistersiat Melereg-Breizh, kenskriver d'ar gelaouenn Imbourc'h.
# George Takei

George Hosato Takei, bet ganet e Los Angeles (Kalifornia, Stadoù-Unanet Amerika) d'an 20 a viz Ebrel 1937, zo un aktour stadunanat.
# George Turner

Anv meur a zen eo George Turner :
* George Turner (barner) (1750–1843), ofiser ha barner stadunanat
* George Turner (antropologour) (1817–1891), misioner saoz
* George Turner (livour) (1841-1910)
* George Turner (politikour stadunanat) (1850–1932),
* George Turner (politikour aostralian) (1851–1916),
* George Grey Turner (1877–1951), surjian saoz
* George Turner (senedour) (1897–1903), politiker stadunanat
* George B. Turner (1899–1963), soudard stadunanat
* George Turner (skrivagner) (1916–1997), skrivagner aostralian
* George Turner (politikour alaman) (* 1935),
* George Turner (politikour saoz) (1940-), politikour alaman
* George Turner (1877-1947), aktour stadunanat er film Henry Steps Out e 1940.
# George VI (roue ar Rouantelezh-Unanet)

Jorj VI (saozneg: George VI) (1936-1952), roue ar Rouantelezh-Unanet, a oa bet anvet da roue goude dilez e vreur henañ Edouarzh VIII, ha da impalaer an Indez eus 1936 da 1947.
E verc'h Elesbed II a zo bet anvet da rouanez war e lerc'h.
# Finis terrae

Finis terrae zo ur film mut gall, sevenet e gwenn ha du gant ar filmaozour gall Jean Epstein e 1928.
Embannet e 2015 gant Skol Vreizh ez eo bet savet ar romant N'eus ket a garantez eürus gant Goulc'han Kervella, ul levr ijinet diwar darvoudoù ar film.

## Fichenn deknikel

* Doare : Drama,
* Skoazeller-sevener : Pierre Hot.
* Senario : Jean Epstein,
* Kevredad produiñ : Société Générale de Films,
* Produour : Serge Sandberg,
* Kevredad dasparzhañ : Mappemonde Films,
* Frammer : Nicolas Delbart,
* Skeudenniñ : Barthès, Kottula, Née ha Tulle,
* Sonerezh : Roch Havet,
* Prantad filmañ : adalek miz Gouere betek miz Du 1928,
* Lec'hioù filmañ : Balaneg, Banneg (Molenez), Eusa,
* Deiziad dont e-maez : 19 a viz Ebrel 1929,
* Padelezh : 82'.

## An danvez

E Banneg eo bet pevar den o vezhina e-pad an hañv. Tabut a sav etre an daou yaouankañ — Ambroise ha Jean-Marie — abalamour d'ur voutailhad win hag a dorr a-benn ar fin, bet gloazet Ambroise gant un tamm darbod anezhi. War drenkaat ez a an darempredoù etre an daou baotr a-zivout ur gontell hag a vije aet digant Jean-Marie. Binimañ a ra ar c'hloazadenn e palv dorn Ambroise o virout outañ a labourat. Tamm-ha-tamm ez eo skoet ar paotr gant an derzhienn. Goude kompren n'eo ket aet e gontell gant Ambroise e tiviz Jean-Marie e saveteiñ o kas anezhañ da Eusa. Hag eñ ha pouleñvat ouzh froudoù arvarus Ar Froñveur. En Eusa e sav an nec'hamant ivez goude merzout ne zivoged ket forn Banneg ken : di ez eo kaset Lesenn, mezeg bourc'h Lambaol...

## Roll ar gomedianed

* Jean-Marie Laot : Jean-Marie, unan eus ar pevar bezhinaer,
* Ambroise Rouzic : Ambroise, unan eus ar pevar bezhinaer,
* Malgorn : diwaller an tour-tan,
* François Morin
* Pierre
* Gibois : ar medisin.
* Annezidi Banneg hag Eusa

## Liamm diavaez

* Finis terrae war Internet Movie Database.

## Pennadoù kar

* Finis Terrae University
* Finistère
* Fisterra
# Fini (Maupassant)

Fini zo un danevell c'hallek gant ar skrivagner gall Guy de Maupassant embannet e 1885.

## Istor

* Fini a oa bet embannet er pemdezieg Le Gaulois d'ar 27 a viz Gouhere 1885.
* E 1886 e voe ademmbannet en dastumad Toine gant an embannadurioù Marpon-Flammarion.
* Adembannet e oa bet e 1900, seizh vloaz goude marv an oberour, en dastumad dalif Le Colporteur, e ti an embanner Paul Ollendorff.
* E 1969 e voe ademmbannet en dastumad Toine gant al Livre de Poche.

## An danevell

Ar c'hont de Lormerin a zo o sellout er melezour bras, hag a hiboud: Lormerin vit encore ! (Bev eo Lormerin c'hoazh!). Ur gouviadenn a resev digant ur vignonez kozh ha n'en deus ket gwelet abaoe pemp bloaz warn-ugent

## Liamm diavaez

* An danevell c'hallek e Wikisource
| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |